Public procurement notice: Prior Information Notice Without Call For Competition
Published: 2018-02-17
Buyer: Veikkaus Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena ovat kansalliseen luottamusverkostoon kuuluvan palveluntarjoajan tarjoamat vahvan sähköisen tunnistamisen välityspalvelut. Tunnistuspalvelua käytetään Veikkauksen asiakkaiden henkilöllisyyden todentamisessa ja tunnistamisessa.
Tarjoajan tulee olla Viestintäviraston tunnistuspalvelurekisteriin (luottamusverkostoon) hyväksytty vahvaa sähköistä tunnistuspalvelua tarjoava palveluntarjoaja (http://www.viestintavirasto.fi/kyberturvallisuus/sahkoinentunnistaminenjaallekirjoitus/rekisteritunnistamispalveluntarjoajista.html).
Alustavasti hankintayksikön tavoitteena on valita tarjouskilpailun perusteella kaksi (2) sopimustoimittajaa tuottamaan tunnistuspalvelua siten, että tunnistustapahtumaliikenne jaetaan puoliksi niiden tunnistusvälineiden osalta, jotka löytyvät molemmilta sopimuskumppaneilta.
Hankintayksikkö ei sitoudu tarjoamaan yksinoikeutta valittaville sopimuskumppaneille, vaan varaa oikeuden kilpailuttaa tarvittaessa erikseen uudet tunnistusvälineet.
Laissa rahanpesun ja terrorismin rahoittamisen estämisestä Veikkaus velvoitetaan todentamaan asiakkaan henkilöllisyys tai tunnistamaan asiakas sähköisesti vahvasti mm. vakituista asiakkuutta perustettaessa. Arpajaislaissa velvoitetaan lisäksi verkkopelipalvelun osalta todentamaan pelaajan henkilöllisyys pelitiliä avattaessa. Vahva sähköinen tunnistus tehdään myös asiakkaan vaihtaessa tilinumeroaan tai unohtuneen tunnuksen palauttamisessa.
Yllä kuvattuja tunnistustapahtumia on tällä hetkellä noin 150 000 kpl vuodessa. Oletettavaa on, että vahvan sähköisen tunnistuksen käyttöä tullaan laajentamaan jatkossa, jolloin tapahtumien lukumäärä kasvaa.
Hankinnassa on tarkoituksena huomioida myös se, että luottamusverkosto on uusi toimintamalli ja markkinoille saattaa tulla uusia tunnistusvälineitä sopimuskauden aikana.
Tällä ilmoituksella ei pyydetä tarjouksia. Tietopyyntöön vastaaminen tai vastaamatta jättäminen ei vaikuta mahdolliseen tarjouskilpailuun osallistumiseen.
Tietopyyntö ei velvoita hankintayksikköä toteuttamaan varsinaista tarjouskilpailua. Päätös mahdollisen tarjouskilpailun järjestämisestä ja hankintakokonaisuudesta tehdään esiselvitys- ja kartoitusvaiheen jälkeen.
Hankinnasta kiinnostuneita toimijoita pyydetään lähettämään sähköpostiviestillä ma 26.2.2018 klo 12:00 mennessä vastaukset alla oleviin kysymyksiin.
Viesti tulee toimittaa osoitteeseen kilpailutus@hansel.fi. Selvyyden vuoksi pyydämme otsikoimaan viestin: "Veikkaus, Vahva, tekninen vuoropuhelu".
1. Mitä sopimuksia palveluntarjoajalla on jo nyt tunnistevälineisiin liittyen tehtynä (ketkä sopimuskumppanit, mitkä erilaiset tunnistusvälineet)?
2. Onko palveluntarjoajalla aikomus tehdä sopimukset kaikkien tunnistusvälineiden liikkeellelaskijoiden kanssa? Jos osan, niin miten rajattuna?
3. Kun uusia tunnistusvälineitä tulee luottamusverkoston piiriin, millainen tahtotila palveluntarjoajalla on tehdä keskinäiset sopimukset niiden kanssa?: